
B8‑0053/2016
Uznesenie Európskeho parlamentu o mierovom procese v Kolumbii

(2015/3033(RSP))
Európsky parlament,
–
so zreteľom na svoje početné uznesenia o situácii v Kolumbii vrátane uznesenení o situácii ľudských práv,

–
so zreteľom na viacstrannú dohodu o obchode medzi Peru a Kolumbiou na jednej strane a Európskou úniou a jej členskými štátmi na strane druhej podpísanú v Bruseli 26. júna 2012;

–
so zreteľom na odsek 44 oznámenia delegácie EP v Euro-latinskoamerickom parlamentnom zhromaždení (EuroLat) II. samitu EÚ-CELAC v Bruseli o ukončení vnútorného konfliktu medzi vládou Kolumbie a Revolučnými ozbrojenými silami Kolumbie (FARC), a Bruselskú deklaráciu prijatú na konci samitu EÚ-CELAC 11. júna 2015,

–
so zreteľom na vyhlásenie z 24. septembra 2015 podpredsedníčky Komisie/vysokej predstaviteľky Únie pre zahraničné veci a bezpečnostnú politiku (PK/VP) Federicy Mogheriniovej o dohode o prechodnej justícii v Kolumbii, a na jej vyhlásenia z 1. októbra 2015 a 4. novembra 2015 o vymenovaní Eamona Gilmora, bývalého štátneho tajomníka a bývalého ministra zahraničných vecí a obchodu Írskej republiky, za jej osobitného vyslanca v mierovom procese v Kolumbii,

–
so zreteľom na nedávnu dohodu o zrušení vízovej povinnosti medzi Európskou úniou a Kolumbiou podpísanú 2. decembra 2015,

–
so zreteľom na článok 123 ods. 2 rokovacieho poriadku,
A.
keďže od roku 2013  EÚ a Kolumbia udržiavajú rámec úzkej hospodárskej a obchodnej spolupráce stanovenej vo viacstrannej dohode o obchode medzi Peru a Kolumbiou na jednej strane a Európskou úniou a jej členskými štátmi na strane druhej, ktorej konečným cieľom je vytvoriť aliancie, ktoré idú nad rámec obchodu a zahŕňajú posilňovanie mieru, ľudských práv, demokracie a blahobytu pre svojich občanov;

B.
keďže prezident Kolumbie Juan Manuel Santos navštívil Brusel 4. novembra 2014 a získal plnú podporu vtedajšieho predsedu Európskej rady Hermana Van Rompuya a PK/VP Federicy Mogheriniovej;

C.
keďže tejto úzke vzťahy zahŕňajú medzinárodnú spoluprácu v oblastiach širokých spoločných záujmov, ako je napríklad boj za mier a boj proti terorizmu a obchodu s drogami;

D.
keďže Mesa de Diálogo (stôl dialógu) medzi vládou Kolumbie a FARC bol zriadený v Havane (Kuba) 26. augusta 2012 po podpise Všeobecnej dohody o ukončení konfliktu a nastolení stabilného a trvalého mieru, čím splnil želanie kolumbijského ľudu života v miery;

E.
keďže počas rôznych fáz v Havane vyjednávači dosiahli dohodu o rozsiahlej vidieckej reforme, účasti na politickom živote a demokratickom otvorení na budovanie mieru, riešení problému nelegálnych drog, a pravde a odškodnení pre obete konfliktu;

F.
keďže 23. septembra 2015 vláda Kolumbie a FARC oznámili uzavretie dohody o vytvorení osobitnej jurisdikcie pre mier v rámci medzinárodného práva, aby splnili práva obetí a prispeli k vytvoreniu stabilného a trvalého mieru; keďže sa strany dohodli na zavedení rozsiahleho systému pravdy, spravodlivosti, odškodnenia a neopakovania vrátane vytvorenia komisie pre objasnenie pravdy, spolužitie a neopakovanie, ako aj zmlúv o odškodnení obetí a konci beztrestnosti; keďže na základe tejto dohody sa obidve strany dohodli na dosiahnutí mieru najneskôr do 23. marca 2016;

G.
keďže dosiahnutie stabilného a trvalého mieru v Kolumbii, a to prostredníctvom riešenia vnútorného konfliktu, ktorý trvá už viac ako 50 rokov a ktorý si vyžiadal milióny obetí, je prvou prioritou pre Kolumbiu, ale aj pre Európsku úniu a medzinárodné spoločenstvo;  keďže 4. novembra 2015 sa PK/VP Federica Mogherini stretla so svojím osobitným vyslancom pre mierový proces v Kolumbii Eamonom Gilmorom, pričom jasne zdôraznila prioritu EÚ poskytovať podporu mierovému procesu;

H.
keďže doposiaľ dosiahnutý pokrok by sa mohol považovať za pozitívny príklad procesu riešenia konfliktov; keďže mierový proces vyžaduje pokračujúce úsilie;

1.
podporuje a vrelo víta úsilie kolumbijskej vlády a FARC o splnenie doteraz dosiahnutých dohôd o hlbokej vidiecke reforme, účasti na politickom živote a demokratickom otvorení pre budovanie mieru, riešenie problému nelegálnych drog a vytvorenie osobitnej jurisdikcie pre mier, ktorá zahŕňa komisiu pre objasnenie pravdy, spolužitie a neopakovanie;

2.
odsudzuje všetko utrpenie, ktoré konflikt spôsobil; domnieva sa, že takéto dohody sú rozhodnými krokmi na dosiahnutie konečnej stabilnej a trvalej mierovej dohody bez beztrestnosti do 23. marca 2016, ktorou sa ukončí pol storočia vnútorného ozbrojeného konfliktu a zohľadní predovšetkým právo obetí konfliktu na plnú, skutočnú a spravodlivú náhradu utrpených fyzických, morálnych a materiálnych škôd;

3.
vyzýva všetky strany procesu, aby pokračovali v konštruktívnej práci na trvalom riešení konfliktu a plnom vykonaní dohôd s cieľom dosiahnuť dlhodobý a trvalý mier;

4.
vyjadruje význam spolupráce na programoch sociálneho zmieru, pretože sú zásadné na prekonanie rokov násilia, ktoré spôsobili obrovský počet obetí;

5.
uznáva politické úsilie, realizmus a vytrvalost, ktorú preukázali kolumbijská vláda a FARC a dôležitú úlohu, ktorú zohrávajú združenia obetí, mimovládne organizácie a občianska spoločnosť v procese zblíženia ich protichodných názorov a postupnom vytvorení priestoru záväzkov, ktorý umožnil pokrok v rokovaniach o dosiahnutí stabilného a trvalého mieru požadovaného všetkými Kolumbijčanmi, ktorý zaistí neopakovanie konfliktu;

6.
opäť pripomína, že násilie nie je legitímny spôsob politického boja, a vyzýva tých, ktorí sú o tom presvedčení, aby prijali demokraciu so všetkými jeho dôsledkami a požiadavkami – prvým  krokom je konečné vzdanie sa zbraní a ich odovzdanie, a obranu svojich predstáv a prianí prostredníctvom demokratických pravidiel a zásad právneho štátu;

7.
uznáva dôležitú úlohu, ktorú doteraz zohrali Kuba a Nórsko ako ručiteľské krajiny a Čile a Venezuela ako krajiny sprevádzajúce mierový proces, a ich úsilie o pomoc pri dosiahnutí mieru v Kolumbii;

8.
víta rozhodnutie z 1. októbra 2015 PK/VP Federicy Mogheriniovej vymenovať Eamona Gilmora ako jej osobitného vyslanca pre mierový proces v Kolumbii; je odhodlaný vykonať všetko potrebné na to, aby mal nový osobitný vyslanec čo najskôr k dispozícii rozpočtové zdroje na úspešné vykonávanie svojej dôležitej funkcie;

9.
opakuje, že je pripravený poskytnúť všetku možnú pomoc na podporu vykonávania konečnej mierovej dohody, a opätovne vyzýva členské štáty EÚ na vytvorenie trustového fondu, ktorý bude sprevádzať fázu po konflikte;

10.
poveruje svojho predsedu, aby postúpil toto uznesenie Rade, Komisii, podpredsedníčke Komisie/vysokej predstaviteľke Únie pre zahraničné veci a bezpečnostnú politiku, Euro-latinskoamerickému parlamentnému zhromaždeniu  a vláde a kongresu Kolumbie.

<PathFdR>RE\1083538SK.doc</PathFdR>

PE<NoPE>575.955</NoPE><Version>v01-00</Version>
SK
Zjednotení v rozmanitosti
SK
PE<NoPE>575.955</NoPE><Version>v01-00</Version>
4/4
<PathFdR>RE\1083538SK.doc</PathFdR>
SK
<PathFdR>RE\1083538SK.doc</PathFdR>
4/4
PE<NoPE>575.955</NoPE><Version>v01-00</Version>

SK

